Abdulla Aripov Parlament saylovlarida eng ko‘p deputatlik o‘rniga ega chiqqan O‘zbekiston Liberal-demokratik partiyasi tez orada bosh vazir nomzodini ilgarish surish masalasida siyosiy kengash yig‘ilishini o‘tkazadi. «Hozirda ushbu yig‘ilishga tayyorgarlik ko‘rilmoqda va u yaqin kunlarda bo‘lib o‘tadi», – dedi partiya Siyosiy kengashi ijroqo‘mi raisi Aktam Hayitov dushanba kungi brifingda. Kun.uz muxbirining xabar berishicha, partiya yetakchisi saylovoldi tashviqotlari va va’dalari, xalq bilan muloqot natijasida shakllangan masalalar yuzasidan «Yo‘l xaritasi» tuzilishini ham ma’lum qilgan. Eslatib o‘tamiz, Oliy Majlis Qonunchilik palatasida 53ta o‘rinni egallagan liberal-demokratlar saylovda g‘olib chiqdi. Saylovoldi tashviqoti davrida partiya hukumatning amaldagi rahbari Abdulla Aripov nomzodini qo‘llashini ma’lum qilgan.